۱۴۴۶-۱۱-۱۴ تاریخ نشر شوی خبرونه ننګرهار د خوږیاڼیو ولسوالۍ په چمتله او د #ننګرهار مرستون کې کونډو او اړمنو ته د کوچنیو کاروبارونو د برابرولو په موخه د حرفوی زده کړو څلورو مرکزونو پر فعالیت پیل وکړ! د #افغانی_سرې_میاشتې د ختیځ زون مرستون له لوری د ډنمارک د سره صلیب په مالی همکارۍ د ننګرهار ولایت د خوږیاڼیو ولسوالۍ په چمتله سیمه کې ٣٠ او د زون اړونده مرستون کې ١٠ تنو کونډو او اړمنو لپاره د کوچنیو کاروبارونو ( سلمه دوزۍ، قروشنل بافۍ، بیګ دوزۍ او خیاطۍ) د برابرولو په موخه د حرفوی زده کړو ۴ مرکزونه پرانیستل شول. د حرفوی زده کړو یادو مرکزونو کې به د مسلکی استادانو له لوری ۶ میاشتې نوموړو اړمنو بې سرپرسته مېرمنو ته زده کړې ورکول کېږی چې له فراغت وروسته به له دې لارې خپل ځان او بچیانو ته حلال رزق او نفقه پیدا کړی. خوست #خوست ولایت کې له سېلاب ځپلو کورنیو سره د غیر خوراکی توکو مرسته ترسره شوه! نن دوشنبه د ذو القعدې د میاشتې پر ۱۴مه، د #افغانی_سرې_میاشتې له لوری د خوست ولایت د صبریو ولسوالۍ اړوند په بېلابېلو کلیو کې د سختو ورښتونو له امله له شپږو سېلاب ځپلو کورنیو سره ۴ قلمه د غیر خوراکی توکو مرسته ترسره شوه، چې هرې کورنۍ ته یو ترپال، ۵ کمپلې، ۱ سیټ د پخلنځی توکی او ۲ د اوبو بوشکې ورکړل شوې.